Bæjarstjórn kýs fulltrúa í nefndir eftir því sem fyrir er mælt í lögum og samþykkt þessari . Slíkar nefndir teljast fastanefndir bæjarstjórnar . Kjörtímabil fastanefnda er hið sama og bæjarstjórnar , nema annað leiði af lögum eða samþykkt þessari . Bæjarráð Bæjarráð fer ásamt bæjarstjóra með framkvæmdastjórn bæjarins og fjármálastjórn að því leyti sem slík stjórn er ekki öðrum falið . Bæjarráð hefur umsjón með stjórnsýslu bæjarins , undirbúningi árlegrar fjárhagsáætlunar , semur drög að fjárhagsáætlun bæjarsjóðs og bæjarfyrirtækja að fengnum tillögum hlutaðeigandi stjórna og leggur þau fyrir bæjarstjórn í samræmi við ákvæði sveitarstjórnarlaga . Þá sér bæjarráð um að ársreikningar bæjarsjóðs séu samdir og þeim ásamt ársreikningum bæjarstofnana lagðir fyrir bæjarstjórn til afgreiðslu , svo sem sveitarstjórnarlög segja til um . Þá getur bæjarstjórn falið bæjarráði fullnaðarafgreiðslu mála nema lög mæli á annan veg . Bæjarráð kemur saman til fundar vikulega , ( aðra hverja viku í júlí og ágúst ) á fimmtudögum kl. 8:00 að Austurvegi 2 . Erindi sem leggja á fyrir fundi bæjarráðs , þurfa að berast í síðasta lagi kl. 15:00 næsta fimmtudag fyrir fund . Bæjarsjóri á sæti í bæjarráði með málfrelsi og tillögurétti . Einnig hefur bæjarstjóri seturétt í öllum fastanefndum bæjarins með sömu réttindi .